Onsdag kåres årets karnevalskonge, og den hæder falder i år til Jonas Schmidt, også kendt som manden der er inde i den aggressive og store blå flodhest.

"Jonas Schmidt er blevet udvalgt til at være årets karnevalskonge, da han med sit arbejde inden for satiren og ikke mindst i kraft af figuren Dolph - den bindegale lyseblå flodhest, repræsenterer årets karnevalstema 2011 "Sezxoologisk Have" på forbilledlig vis." Sådan lyder udmeldingen fra Karneval i Alborg. I århundreder har det været udbredt at udnævne en konge til karneval, og siden 1990 har det også været en tradition i forbindelse med Karneval i Aalborg. Hvert år udvælges en person, der har en personlighed, som passer til årets tema. Æresbevisningen er tildelt personer, som har en oplagt tilknytning til årets tema eller som har gjort noget specielt for karnevalet i Aalborg.